《和虞相喜雪二首 其二》
宋代·王质

六花飞堕九重天，冻折旌竿裂弩弮。不夜尝衔九龙烛，未春先贡八蚕绵。

暂开晴色供前日，复作奇祥饯故年。留得馀生食贱麦，杨林江上海楼船。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。